Stručný popis činností, ktoré oddelenie zabezpečuje:
Miniinvazívna chirurgia pôsobila vo FNsP F.D. Roosevelta do 30.6. 2017 ako samostatné oddelenie – Oddelenie miniinvazívnej chirurgie a endoskopie. Od 1.7.2017 sa stáva pracoviskom II. Chirurgickej kliniky SZU.
Je doškoľovacím centrom Slovenskej zdravotníckej univerzity pre chirurgov z celého Slovenska. Súčasťou Oddelenia miniinvazívnej chirurgie Chirurgickej klinky SZU, ktorá má 25 lôžok sú: ošetrovacia jednotka miniinvazívnej chirurgie, odborná ambulancia všeobecnej chirurgie, odborná ambulancia endoskopickej chirurgie a tiež ambulancie chirurgickej sonografie.
Miniinvazívna chirurgia sa zaoberá miniinvazívnou (laparoskopickou) operatívou a tiež novými miniinvazívnymi metódami, napr. v oblasti štítnej žľazy, ako aj digestívnou diagnostickou a terapeutickou endoskopiou – ezofagogastroskopiou a kolonoskopiou. Miniinvazívne (laparoskopické a MIVAT) operácie sú chirurgické operácie, pri ktorých sa snažíme o čo najmenšie porušenie integrity brušnej steny, resp. kože v oblasti krku. Výsledok operácie pritom musí byť rovnaký ako pri klasickej operácii, s lepším pooperačným priebehom a s lepším kozmetickým efektom.
Jednotlivé typy operácií, ktoré na našom oddelení vykonávame rutinne:
Endokrinochirurgia (štítne žľazy, prištítne telieska, nadobličky):
MIVAT – ide o videoasistované operácie štítnej žľazy, pričom štítna žľaza sa pri tejto operácii odstraňuje s minimálneho kožného rezu na krku (2 – 3 cm).
MIVAP – ide o videoasistované operácie prištítnych teliesok, pričom štítna žľaza sa pri tejto operácii odstraňuje s minimálneho kožného rezu na krku (2 – 3 cm).
Laparoskopické adrenalektómie – miniinvazívna operácia, pri ktorej sa odstráni nadoblička.
V tomto prípade na operáciu indikuje pacienta endokrinológ.
Odstránenie žlčníka:
Laparoskopická cholecystektómia – miniinvazívne odstránenie žlčníka pri rôznych ochoreniach žlčníka.
SILS – tzv. single incision laparoscopy surgery – odstránenie žlčníka len cez jeden jediný rez nad pupkom, bez ďalších rezov. U vybraných pacientov.
TVG – transvaginálna cholecystektómia, odstránenie žlčníka cez vagínu. U vybraných pacientov.
Zápal slepého čreva:
Laparoskopická apendektómia – miniinvazívne odstránenie slepého čreva – pri akútnom aj chronickom zápale
Hernie (prietrže, hovorovo – pruh):
TAPP mesh plastica – miniinvazívna operácia slabinovej prietrže s použitím špeciálnej herniovej sieťky.
Laparoskopická MESH plastika brušnej steny – miniinvazívne operácie brušných pretrží, pupkových prietrží, operácie prietrží v jazvách po predchádzajúcich operáciách – u indikovaných pacientov.
Pálenie záhy:
Laparoskopická hiátoplastika a fundoplikácia – miniinvazívna operácia pri hiátovej hernii a gastroezofageálnom refluxe – t. j. pri pálení záhy a vracaní sa stravy zo žalúdka do pažeráka.
Achalázia – porucha motility pažeráka:
Laparoskopická kardiomyotómia – miniinvazívna operácia pri achalázii, t. j. pri zúžení prechodu medzi pažerákom a žalúdkom.
Operácie na slezine:
Laparoskopická splenektómia – miniinvazívna operácia, pri ktorej sa odstráni slezina – v tomto prípade na operáciu indikuje pacienta hematológ, pričom ide hlavne o nasledujúce diagnózy – ITP, AIHA, cysty sleziny,
Laparoskopická fenestrácia cýst – odstránenie cýst, v prípade vylúčenia echinokoka.
Operácie na pečeni:
Laparoskopická fenestrácia cýst – odstránenie cýst, v prípade vylúčenia echinokoka
Laparoskopické odstránenie menších ložísk – odstránenie adenómu, resp. FNH.
Operácie na pankrease:
Pseudocysty pankreasu – derivácia (drénovanie) chronických pseudocýst pankreasu do žalúdka alebo do čreva.
Bariatrické výkony (riešenie obezity):
– u pacientov s diagnózou morbídnej obezity, ktorých BMI presiahlo hodnotu 40 alebo u pacientov s BMI nad 35, ktorí majú pridružené ochorenia (vysoký tlak krvi, cukrovku, výrazné problémy s chrbticou alebo veľkými kĺbmi, spánkové apnoe, dýchacie ťažkosti).
Laparoskopická "sleeve" gastrektómia – resekcia žalúdka pre morbídnu obezitu – odstránenie 80 % žalúdka, tzv. tubulizácia. Tvrdí sa, že týmto výkonom sa odstráni "pacemaker" hladu. Vynikajúce výsledky.
Operácie na žalúdku:
Laparoskopické resekcie žalúdka (Wedge resekcia žalúdka, Billroth I , Billroth II, Totálna resekcia žalúdka) – odstránenie časti alebo celého žalúdka z rôznych príčin ako napr. GIST, nádory-karcinómy, nevyliečiteľné vredy a iné.
Operácie hrubého čreva a konečníka:
Laparoskopická resekcia hrubého čreva – (pravostranná hemikolektómia, ľavostranná hemikolektómia, resekcia colon sigmoideum, resekcia rekta, amputácie rekta, vyvedenie stómie) – resekcie rôznych častí čreva z dôvodu benígnych, malígnych tumorov, stavy po opakovaných divertikulitídach (zápaloch divertiklov), dolichocolon (pacienti s RTG alebo CT dokázaným predĺženým hrubým črevom, ktorí trpia na úporné obstipácie, ktoré nie sú zvládnuteľné konzervatívnou liečbou,), IBD (zápalové ochorenia čreva indikované na operáciu) a iné.
NOSE – extrakcia-odstránenie resekovanej časti hrubého čreva cez prirodzený otvor – konečník.
Zrasty v dutine brušnej:
Laparoskopická adhesiolýza – rozrušenie zrastov v dutine brušnej väčšinou po predchádzajúcich operáciách.
Diagnostická laparoskopia:
Laparoskopická diagnostika – revízia dutiny brušnej pre zistenie príčiny rôznych ťažkostí.
Z bežných klasických operácií vykonávame nasledovné operácie:
– operácie kŕčových žíl na dolných končatinách,
– operácie hemoroidov (zlatej žily) – aj staplerovou metódou podľa Longa (pri prolabujúcich hemoroidoch),
– klasické operácie žlčníka,
– všetky typy operácií na žalúdku (pre nádorové aj iné ochorenia žalúdka),
– všetky typy operácií na tenkom aj hrubom čreve (pre nádorové aj iné ochorenia čreva)
– operácie štítnej žľazy.
Endoskopické výkony:
– diagnostická ezofagogastroduodenoskopia – GFS – vyšetrenie pažeráka, žalúdka a
dvanástnika
– diagnostická kolonoskopia – vyšetrenie hrubého čreva
– terapeutická GFS a kolonoskopia – odstránenie polypov, dilatácie stenóz, rekanalizácia
neoperovateľných nádorov, aplikácia stentov pri neoperovateľných nádoroch pažeráka, …
USG VÝKONY:
– diagnostická sonografia dutiny brušnej
Publikácie lekárov oddelenia:
1. Atlas miniinvazívnej chirurgie a endoskopie
2. Management pacienta s krvácaním do tráviaceho traktu
3. Praktická miniinvazívna chrirugia
4. GER – gastroezofageálny reflux – komplexný pohľad
5. Praktický pohľad na riešenie slabinovej prietrže – klasický aj laparoskopický
6. Chirurgia pažeráka a žalúdka – minulosť a miniinvazívna chirurgia a endoskopia
súčasnosti
7. HERNIA – chirurgické riešenie slabinových a brušných prietrží, laparoskopický a
klasický prístup.
8. Moderné trendy v diagnostike a liečbe kolorektálnych ochorení
9. Minimálne invazívna chirurgia a endoskopia
Prednášková činnosť – cez 200 prednášok na odborných kongresoch
Vydávanie odborného chirugického časopisu
Organizácia odborných kongresov na medzinárodnej úrovni
Pracoviská oddelenia:
1. Chirurgia
2. Endoskopia v chirurgii
3. Ultrasonografia